**K O R R A L D U S**

EELNÕU

Värska 06.2024 nr

**Projekteerimistingimuste väljastamine (Saarde)**

Setomaa Vallavalitsusele esitati 13.09.2023 projekteerimistingimuste taotlus 2211002/06869 elumaja, saunamaja ja külalismaja püstitamiseks aadressile Saarde, Väike-Rõsna küla, Setoma vald, Võru maakond. Setomaa Vallavalitsus tagastas 20.09.2023 taotluse taotlejale, et lisataks ehitiste planeeritav ehitisealune pind, korruselisus, katuse kuju ja arhitektuurne lahendus. Taotleja edastas täiendused 12.05.2024. Taotlusele on kaasa lisatud eskiis ehitiste eeldatavate asukohtadega. Taotluse põhjal soovitakse projekteerimistingimusi külalistemaja, eramu, sauna ja kahe abihoone püstitamiseks. Projekteerimistingimuste taotleja on tasunud projekteerimistingimuste taotluse läbivaatamise eest riigilõivu.

Projekteerimistingimuste taotluses märgitud kinnistul puudub hoonestus, seetõttu on vajalik planeerida kogu käsitletava ala ruumiline terviklahendus - hoonestus, teed, parkimine, tehnovõrgud, haljastus jms.

Setomaa Vallavolikogu 24.11.2022 otsusega nr 28 kehtestatud Setomaa valla üldplaneeringu põhjal ei ole Väike-Rõsna küla detailplaneeringu kohustusega ala.

Võttes aluseks kohaliku omavalitsuse korralduse seaduse § 30 lg 1 p 4, ehitusseadustiku § 26 lg 1, lg 2 punkti 1, lg 3 p 1 ja 3, § 28, § 31 lg 2-6 ning esitatud projekteerimistingimuste taotluse 2211002/06869, annab Setomaa Vallavalitsus

**k o r r a l d u s e:**

1. Väljastada …………………….. projekteerimistingimused külalistemaja, eramu, sauna ja kahe abihoone püstitamiseks.

2. Korraldus jõustub teatavakstegemisega.

3. Käesoleva korralduse peale võib esitada Setomaa Vallavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või päevast, millal oleks pidanud korraldusest teada saama või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

/allkirjastatud digitaalselt/

Raul Kudre /allkirjastatud digitaalselt/

vallavanem Martin Sulp

 vallasekretär